CELEX: 62012FN0017
Language: sk
Date: 2012-02-08 00:00:00
Title: Vec F-17/12: Žaloba podaná 8. februára 2012 — ZZ/Komisia

12.5.2012   
            
            
               SK
            
            
               Úradný vestník Európskej únie
            
            
               C 138/33
            
         Žaloba podaná 8. februára 2012 — ZZ/Komisia
   (Vec F-17/12)
   2012/C 138/77
   Jazyk konania: taliančina
   
      Účastníci konania
   
   
      Žalobca: ZZ (v zastúpení: G. Cipressa, advokát)
   
      Žalovaná: Európska komisia
   
      Predmet a opis sporu
   
   Návrh na uloženie povinnosti Komisii nahradiť škodu, ktorá údajne vznikla žalobcovi z dôvodu neprimeranej dĺžky konania o uznanie závažnosti jeho choroby
   
      Návrhy žalobcu
   
   
               —
            
            
               zrušiť rozhodnutie Komisie, v akejkoľvek forme, o zamietnutí žiadosti z 23. novembra 2010 zaslanej žalobcom menovaciemu orgánu Komisie,
            
         
               —
            
            
               zrušiť prípis Komisie z 24. januára 2011, ktorý je v hornom pravom rohu označený „Ref Ares(2011)74616 — 24.01.2011“,
            
         
               —
            
            
               prípadne zrušiť rozhodnutie, v akejkoľvek forme, o zamietnutí sťažnosti podanej žalobcom proti prípisu z 24. januára 2011,
            
         
               —
            
            
               prípadne zrušiť prípis z 23. septembra 2011, ktorý je v hornom pravom rohu označený „Ref Ares(2010)1010393 — 23.09.2011“,
            
         
               —
            
            
               prípadne určiť, že konanie začaté na základe žiadosti žalobcu o uznanie jeho práva podľa článku 72 služobného poriadku na náhradu vo výške 100 % liečebných nákladov, ktoré vynaložil, trvalo dlhšie ako päť rokov,
            
         
               —
            
            
               prípadne vyhlásiť, že dĺžka dotknutého konania bola neprimeraná,
            
         
               —
            
            
               v dôsledku toho uložiť Komisii povinnosť nahradiť škodu, ktorá žalobcovi doposiaľ neoprávnene vznikla z dôvodu neprimeranej dĺžky dotknutého konania tak, že mu zaplatí sumu 10 000 eur, alebo akúkoľvek sumu vyššiu alebo nižšiu, ktorú Všeobecný súd uzná za správnu a spravodlivú,
            
         
               —
            
            
               uložiť Komisii povinnosť zaplatiť žalobcovi odo dňa nasledujúceho po dni, v ktorom došla Komisii žiadosť z 23. novembra 2010, až do skutočného zaplatenia sumy 10 000 eur, úroky z tejto sumy vo výške 10 % ročne a s ročnou kapitalizáciou,
            
         
               —
            
            
               zaviazať Komisiu na náhradu trov konania.